ਸਿਰਲੇਖ: ਅਨਾਥ ਆਸ਼ਰਮ ਤੋਂ ਕ੍ਰਿਕਟ ਦੀ ਬੁਲੰਦੀ ਤੱਕ ਪਹੁੰਚਣ ਵਾਲੀ ਖਿਡਾਰਨ ਨੇ ਜਦੋਂ 600 ਮੁੰਡਿਆਂ ਦੀ ਅਕਦਾਮੀ ’ਚ ਦਾਖਲਾ ਲਿਆ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਸਾਬਕਾ ਆਸਟ੍ਰੇਲੀਆਈ ਕਪਤਾਨ ਸਟਾਲੇਕਰ ਨੇ ਆਪਣੇ ਸੁਨਿਹਰੀ ਕਰੀਅਰ ਵਿੱਚ 2005 ਅਤੇ 2013 ਦਾ ਵਿਸ਼ਵ ਕੱਪ ਜਿੱਤਿਆ

41 ਸਾਲਾ ਸਟਾਲੇਕਰ ਹਾਲ ਆਫ਼ ਫ਼ੇਮ ਵਿੱਚ ਸ਼ਾਮਿਲ ਹੋਣ ਵਾਲੀ ਨੌਂਵੀ ਔਰਤ ਹੈ।

ਸਾਬਕਾ ਆਸਟਰੇਲੀਆਈ ਕਪਤਾਨ ਸਟਾਲੇਕਰ ਨੇ ਆਪਣੇ ਸੁਨਿਹਰੀ ਕਰੀਅਰ ਵਿੱਚ 2005 ਅਤੇ 2013 ਦਾ ਵਿਸ਼ਵ ਕੱਪ ਜਿੱਤਿਆ। ਨਾਲ ਹੀ ਟੈਸਟ ਅਤੇ ਵਨ ਡੇਅ ਵਿੱਚ ਬੱਲੇਬਾਜੀ ਅਤੇ ਗੇਂਦਬਾਜੀ ਦੋਨਾਂ ਵਿੱਚ ਟਾਪ ਰੈਂਕਿੰਗ ਹਾਸਿਲ ਕੀਤੀ।

ਹਾਲ ਆਫ਼ ਫ਼ੇਮ ਵਿੱਚ ਸ਼ਾਮਲ ਕੀਤੇ ਜਾਣ ਬਾਰੇ ਉਨ੍ਹਾਂ ਨੇ ਕਿਹਾ, "ਮੈਂ ਕਦੀ ਸੁਪਨੇ ਵਿੱਚ ਵੀ ਨਹੀਂ ਸੀ ਸੋਚਿਆ ਕਿ ਮੈਨੂੰ ਖਿਡਾਰੀਆਂ ਦੇ ਇੰਨੇ ਸ਼ਾਨਦਾਰ ਸਮੂਹ ਦਾ ਹਿੱਸਾ ਬਣਨ ਦਾ ਮੌਕਾ ਮਿਲੇਗਾ।"

ਆਲ ਰਾਊਂਡਰ ਸਟਾਲੇਕਰ 2013 ਵਿੱਚ ਕੌਮਾਂਤਰੀ ਕ੍ਰਿਕਟ ਤੋਂ ਰਿਟਾਇਰ ਹੋ ਗਏ ਸੀ ਪਰ ਉਹ ਅੱਜ ਵੀ ਨਿਊ ਸਾਊਥ ਵੇਲਸ ਲਈ ਘਰੇਲੂ ਕ੍ਰਿਕਟ ਖੇਡਦੇ ਹਨ। ਉਨ੍ਹਾਂ ਨੇ ਬਾਰ੍ਹਾਂ ਸਾਲ ਕੌਮਾਂਤਰੀ ਕ੍ਰਿਕਟ ਖੇਡਿਆ।

ਇਹ ਵੀ ਪੜ੍ਹੋ

ਸਟਾਲੇਕਰ ਦੰਪਤੀ ਨੇ ਛੇ ਸਾਲ ਪਹਿਲਾਂ ਵੀ ਇੱਕ ਬੱਚੀ ਨੂੰ ਗੋਦ ਲਿਆ ਸੀ ਅਤੇ ਉਹ ਆਪਣਾ ਪਰਿਵਾਰ ਪੂਰਾ ਕਰਨ ਲਈ ਇੱਕ ਹੋਰ ਬੱਚੀ ਨੂੰ ਗੋਦ ਲੈਣਾ ਚਾਹੁੰਦੇ ਸਨ

ਭਾਰਤ ਨਾਲ ਸੰਬੰਧ

ਲੀਜ਼ਾ ਸਟਾਲੇਕਰ ਨੇ 2013 ਵਿੱਚ ਆਸਟਰੇਲੀਆ ਨੂੰ ਵਿਸ਼ਵ ਕੱਪ ਜਿਤਾਇਆ ਸੀ। ਫ਼ਾਈਨਲ ਮੈਚ ਮੁੰਬਈ ਵਿੱਚ ਖੇਡਿਆ ਗਿਆ ਸੀ, ਜਿਸ ਵਿੱਚ ਆਸਟਰੇਲੀਆ ਨੇ ਵੈਸਟ ਇੰਡੀਜ਼ ਨੂੰ ਹਰਾਇਆ ਸੀ। 

ਲੀਜ਼ਾ ਦੇ ਇੱਕ ਸ਼ਾਨਦਾਰ ਕੈਚ ਦੀ ਬਦੋਲਤ ਹੀ ਆਈਸੀਸੀ ਵਿਮੈਨ ਵਰਲਡ ਕੱਪ 2013 ਆਸਟਰੇਲੀਆ ਦੇ ਨਾਮ ਹੋਇਆ ਸੀ। ਇਸ ਮੈਚ ਵਿੱਚ ਉਨ੍ਹਾਂ ਨੇ ਦੋ ਵੱਡੀਆਂ ਵਿਕਟਾਂ ਲਈਆਂ ਸਨ।

ਇਸ ਸ਼ਾਨਦਾਰ ਮੈਚ ਦੇ ਨਾਲ ਹੀ ਉਨ੍ਹਾਂ ਨੇ ਕੌਮਾਂਤਰੀ ਕ੍ਰਿਕਟ ਨੂੰ ਅਲਵਿਦਾ ਕਹਿ ਦਿੱਤਾ ਸੀ।

ਉਸ ਸਮੇਂ ਉਨ੍ਹਾਂ ਨੇ ਦੁਨੀਆਂ ਨੂੰ ਦੱਸਿਆ ਕਿ ਭਾਰਤ ਨਾਲ ਜੁੜੀ ਇਹ ਉਨ੍ਹਾਂ ਦੀ ਪਹਿਲੀ ਯਾਦ ਨਹੀਂ ਹੈ, ਬਕਲਿ ਉਨ੍ਹਾਂ ਦੀ ਜ਼ਿੰਦਗੀ ਅੱਜ ਜਿਸ ਮੁਕਾਮ 'ਤੇ ਪਹੁੰਚੀ ਹੈ ਇਸ ਦੀ ਸ਼ੁਰੂਆਤ ਭਾਰਤ ਵਿੱਚ ਹੀ ਹੋਈ ਸੀ।

ਆਈਸੀਸੀ ਦੀ ਵੈੱਬਸਾਈਟ ਅਨੁਸਾਰ ਸਟਾਲੇਕਰ ਦਾ ਜਨਮ 13 ਅਗਸਤ 1979 ਨੂੰ ਹੋਇਆ ਸੀ। ਅਸਲ ਵਿੱਚ ਉਨ੍ਹਾਂ ਨੂੰ ਪੁਣੇ ਦੇ ਕਿਸੇ ਅਨਾਥ ਆਸ਼ਰਮ ਵਿੱਚ ਛੱਡ ਦਿੱਤਾ ਗਿਆ ਸੀ। 

ਤਿੰਨ ਮਹੀਨਿਆਂ ਦੀ ਇਸ ਛੋਟੀ ਬੱਚੀ ਨੂੰ ਸਟਾਲੇਕਰ ਪਰਿਵਾਰ ਨੇ ਗੋਦ ਲੈ ਲਿਆ।

cricket.com.au ਦੇ ਅਨੁਸਾਰ ਪੁਣੇ ਵਿੱਚ ਪੈਦੀ ਹੋਈ ਸਟਾਲੇਕਰ ਦਾ ਜਨਮ ਸਮੇਂ ਨਾਮ ਲੈਲਾ ਰੱਖਿਆ ਗਿਆ ਸੀ। ਬੱਚੀ ਦਾ ਪਾਲਣ ਪੋਸ਼ਣ ਕਰਣ ਤੋਂ ਅਸਮਰੱਥ ਉਸ ਦੇ ਅਸਲ ਮਾਪਿਆਂ ਨੇ ਉਸ ਨੂੰ ਸ਼੍ਰੀਵਸਤ ਅਨਾਥ ਆਸ਼ਰਮ ਵਿੱਚ ਛੱਡ ਦਿੱਤਾ।

ਫ਼ਿਰ ਉਸ ਛੋਟੀ ਬੱਚੀ ਦੀ ਕਿਸਮਤ ਦੇ ਰਾਹ ਮਿਸ਼ੀਗਨ ਦੇ ਇੱਕ ਦੰਪਤੀ ਨਾਲ ਜਾ ਮਿਲੇ, ਇਨ੍ਹਾਂ ਵਿੱਚੋਂ ਹਰੇਨ ਆਪ ਮੁੰਬਈ ਵਿੱਚ ਪੈਦਾ ਹੋਏ ਸਨ ਅਤੇ ਉਨ੍ਹਾਂ ਦੀ ਪਤਨੀ ਸੋਏ ਸਟਾਲੇਕਰ ਸੀ।

ਸਟਾਲੇਕਰ ਜੋੜੇ ਨੇ ਛੇ ਸਾਲ ਪਹਿਲਾਂ ਵੀ ਇੱਕ ਬੱਚੀ ਨੂੰ ਗੋਦ ਲਿਆ ਸੀ ਅਤੇ ਉਹ ਆਪਣਾ ਪਰਿਵਾਰ ਪੂਰਾ ਕਰਨ ਲਈ ਇੱਕ ਹੋਰ ਬੱਚੀ ਨੂੰ ਗੋਦ ਲੈਣਾ ਚਾਹੁੰਦੇ ਸਨ।

ਉਨ੍ਹਾਂ ਨੇ ਜਦ ਲੈਲਾ (ਲੀਜ਼ਾ) ਨੂੰ ਗੋਦ...